CELEX: 32020D1482
Language: hu
Date: 2020-10-14 00:00:00
Title: A Tanács (KKBP) 2020/1482 határozata (2020. október 14.) a vegyi fegyverek elterjedése és használata elleni korlátozó intézkedésekről szóló (KKBP) 2018/1544 határozat módosításáról

15.10.2020   
               
               
                  HU
               
               
                  Az Európai Unió Hivatalos Lapja
               
               
                  L 341/9
               
            
         A TANÁCS (KKBP) 2020/1482 HATÁROZATA
         (2020. október 14.)
         a vegyi fegyverek elterjedése és használata elleni korlátozó intézkedésekről szóló (KKBP) 2018/1544 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2018. október 15-én elfogadta a vegyi fegyverek elterjedése és használata elleni korlátozó intézkedésekről szóló (KKBP) 2018/1544 határozatot (1).
                  
               
                     (2)
                  
                  
                     Alexej Navalnij ismert orosz ellenzéki vezetőt 2020. augusztus 20-án súlyos egészségi állapota miatt felvették az egyik omszki (Oroszországi Föderáció) kórházba.
                  
               
                     (3)
                  
                  
                     2020. augusztus 22-én Alexej Navalnijt Berlinbe (Németország) szállították, ahol alaposan kivizsgálták.
                  
               
                     (4)
                  
                  
                     A Németországi Szövetségi Köztársaság kormánya 2020. szeptember 2-án bejelentette, hogy a szövetségi fegyveres erők egyik szaklaboratóriuma arra utaló bizonyítékot talált, hogy Alexej Navalnijt a novicsok-csoportba tartozó idegméreggel megmérgezték. Ezt a megállapítást később franciaországi és svédországi laboratóriumok is megerősítették, amint az 2020. szeptember 14-én bejelentésre került.
                  
               
                     (5)
                  
                  
                     Az Európai Tanács a 2020. október 1–2-i következtetéseiben elítélte az Alekszej Navalnij ellen elkövetett gyilkossági kísérletet. A vegyi fegyverek használata a nemzetközi jog súlyos megsértésének minősül. Az Európai Tanács felszólította az Oroszországi Föderáció hatóságait, hogy a pártatlan nemzetközi vizsgálat biztosítása érdekében maradéktalanul működjenek együtt a Vegyifegyvertilalmi Szervezettel, és állítsák bíróság elé a felelősöket.
                  
               
                     (6)
                  
                  
                     Ezzel összefüggésben, valamint tekintettel arra, hogy a vegyi fegyverek elterjedése és használata továbbra is fenyegetést jelent, hat személyt és egy szervezetet fel kell venni a korlátozó intézkedések hatálya alá tartozó természetes és jogi személyeknek, szervezeteknek és szerveknek a (KKBP) 2018/1544 határozat mellékletében foglalt jegyzékébe.
                  
               
                     (7)
                  
                  
                     A (KKBP) 2018/1544 határozat mellékletét ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2018/1544 határozat melléklete az e rendelet mellékletében foglaltak szerint módosul.
         
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2020. október 14-én.
            
               
                  a Tanács részéről
               
               
                  az elnök
               
               M. ROTH
            
         
         
            (1)  A Tanács (KKBP) 2018/1544 határozata (2018. október 15.) a vegyi fegyverek elterjedése és használata elleni korlátozó intézkedésekről (HL L 259., 2018.10.16., 25. o.).
      
      
         
            MELLÉKLET
            A (KKBP) 2018/1544 határozat mellékletének szövege „[a] 2. és a 3. cikkben említett természetes és jogi személyek, szervezetek és szervek jegyzéke” cím alatt a következő bejegyzésekkel egészül ki:
            A.   TERMÉSZETES SZEMÉLYEK
            
            
               
                           
                              Név
                           
                        
                        
                           
                              Azonosító adatok
                           
                        
                        
                           
                              A jegyzékbe vétel okai
                           
                        
                        
                           
                              A jegyzékbe vétel dátuma
                           
                        
                     
                           
                                       „10.
                                    
                                    
                                       Andrei Veniaminovich YARIN
                                       (Андрей Вениаминович ЯРИН)
                                    
                                 
                        
                           Neme: férfi
                           Születési idő: 1970.2.13.
                           Születési hely: Nizhny Tagil
                           Állampolgársága: orosz
                           Beosztása: az Elnöki Hivatal Belpolitikai Igazgatóságának (Presidential Domestic Policy Directorate) vezetője
                        
                        
                           Andrei Yarin az Oroszországi Föderáció Elnöki Végrehajtó Hivatala (Presidential Executive Office) Belpolitikai Igazgatóságának vezetője. E minőségében felelősségi körébe tartozik a belpolitikai iránymutatások kidolgozása és végrehajtása. Andrei Yarint kijelölték az Elnöki Végrehajtó Hivatalon belül működő azon munkacsoportban való részvételre is, amelynek feladata Alekszej Navalnijnak az orosz társadalomban gyakorolt befolyásával szembeni fellépés volt – többek között a Navalnij diszkreditálását célzó műveletek révén.
                           Alekszej Navalnij a politikai ellenzékben betöltött vezető szerepe miatt szisztematikus zaklatásnak és elnyomásnak volt kitéve az Oroszországi Föderáció állami és igazságszolgáltatási szereplői részéről.
                           Alekszej Navalnij tevékenységeit az Oroszországi Föderáció hatóságai szorosan figyelemmel kísérték a Szibériába tett 2020. augusztusi utazása során. 2020. augusztus 20-án súlyosan megbetegedett és kórházba szállították Omszkban (Oroszországi Föderáció). 2020. augusztus 22-én átszállították egy berlini (Németország) kórházba. Ezt követően egy németországi szaklaboratórium – franciaországi és svédországi laboratóriumok ezzel egybehangzó megállapításai által is megerősített – egyértelmű bizonyítékot talált arra vonatkozóan, hogy Alekszej Navalnijt egy, a novicsok csoportba tartozó idegméreggel mérgezték meg. Ez az idegméreg csak az Oroszországi Föderáció állami hatóságai számára hozzáférhető.
                           A fenti körülmények alapján megalapozott az a következtetés, hogy Alekszej Navalnij megmérgezésére csak az Elnöki Végrehajtó Hivatal beleegyezésével kerülhetett sor. Ennélfogva Andrei Yarin – tekintettel az említett hivatalban betöltött magas rangú vezetői tisztségére – felelős azoknak a személyeknek a felbujtásáért és támogatásáért, akik Alekszej Navalnij novicsok idegméreggel való megmérgezését elkövették vagy annak elkövetésében érintettek voltak, e cselekmény pedig a vegyifegyvertilalmi egyezmény értelmében vegyi fegyver használatának minősül.
                        
                        
                           15.10.2020
                        
                     
                           
                                       11.
                                    
                                    
                                       Sergei Vladilenovich KIRIYENKO
                                       Сергей Владиленович КИРИЕНКО
                                    
                                 
                        
                           Neme: férfi
                           Születési idő: 1962.7.26.
                           Születési hely: Sukhumi
                           Állampolgársága: orosz
                           Beosztása: az Elnöki Végrehajtó Hivatal (Presidential Executive Office) első kabinetfőnök-helyettese
                        
                        
                           Sergei Kiriyenko az Oroszországi Föderáció Elnöki Végrehajtó Hivatalának (Presidential Executive Office) első kabinetfőnök-helyettese. E minőségében belpolitikai ügyekért – többek között képviselőcsoportokért és politikai tevékenységekért – felelős.
                           Alexej Navalnij a politikai ellenzékben betöltött vezető szerepe miatt szisztematikus zaklatásnak és elnyomásnak volt kitéve az Oroszországi Föderáció állami és igazságszolgáltatási szereplői részéről.
                           Alexej Navalnij tevékenységeit az Oroszországi Föderáció hatóságai szorosan figyelemmel kísérték a Szibériába tett 2020. augusztusi utazása során. 2020. augusztus 20-án súlyosan megbetegedett és kórházba szállították Omszkban (Oroszországi Föderáció). 2020. augusztus 22-én átszállították egy berlini (Németország) kórházba. Ezt követően egy németországi szaklaboratórium – franciaországi és svédországi laboratóriumok ezzel egybehangzó megállapításai által is megerősített – egyértelmű bizonyítékot talált arra vonatkozóan, hogy Alekszej Navalnijt egy, a novicsok csoportba tartozó idegméreggel mérgezték meg. Ez az idegméreg csak az Oroszországi Föderáció állami hatóságai számára hozzáférhető.
                           A fenti körülmények alapján megalapozott az a következtetés, hogy Alekszej Navalnij megmérgezésére csak az Elnöki Végrehajtó Hivatal beleegyezésével kerülhetett sor. Ennélfogva Sergei Kiriyenko – tekintettel az említett hivatalban betöltött magas rangú vezetői tisztségére – felelős azoknak a személyeknek a felbujtásáért és támogatásáért, akik Alekszej Navalnij novicsok idegméreggel való megmérgezését elkövették vagy annak elkövetésében érintettek voltak, e cselekmény pedig a vegyifegyvertilalmi egyezmény értelmében vegyi fegyver használatának minősül.
                        
                        
                           15.10.2020
                        
                     
                           
                                       12.
                                    
                                    
                                       Sergei Ivanovich MENYAILO
                                       (Сергей Иванович МЕНЯЙЛО)
                                    
                                 
                        
                           Neme: férfi
                           Születési idő: 1960.8.22.
                           Születési hely: Alagir
                           Állampolgársága: orosz
                           Beosztása: az Oroszországi Föderáció elnökének teljhatalmú képviselője a Szibériai Szövetségi Körzetben
                        
                        
                           Sergei Menyailo az Oroszországi Föderáció elnökének teljhatalmú képviselője a Szibériai Szövetségi Körzetben, és e minőségében felelősséggel tartozik az elnök alkotmányos jogköre érvényesítésének biztosításáért, amibe az állam bel- és külpolitikájának végrehajtása is beletartozik. Sergei Menyailo emellett az Oroszországi Föderáció Biztonsági Tanácsának (Security Council) nem állandó tagja.
                           Alekszej Navalnij a politikai ellenzékben betöltött vezető szerepe miatt szisztematikus zaklatásnak és elnyomásnak volt kitéve az Oroszországi Föderáció állami és igazságszolgáltatási szereplői részéről.
                           Alekszej Navalnij tevékenységeit az Oroszországi Föderáció hatóságai szorosan figyelemmel kísérték a Szibériába tett 2020. augusztusi utazása során. 2020. augusztus 20-án súlyosan megbetegedett és kórházba szállították Omszkban (Oroszországi Föderáció). 2020. augusztus 22-én átszállították egy berlini (Németország) kórházba. Ezt követően egy németországi szaklaboratórium – franciaországi és svédországi laboratóriumok ezzel egybehangzó megállapításai által is megerősített – egyértelmű bizonyítékot talált arra vonatkozóan, hogy Alekszej Navalnijt egy, a novicsok csoportba tartozó idegméreggel mérgezték meg. Ez az idegméreg csak az Oroszországi Föderáció állami hatóságai számára hozzáférhető.
                           A fenti körülmények alapján megalapozott az a következtetés, hogy Alekszej Navalnij megmérgezésére csak az Elnöki Végrehajtó Hivatal (Presidential Executive Office) beleegyezésével kerülhetett sor.
                           Az említett hivatal Szibériai Szövetségi Körzeten belüli képviselőjeként betöltött magas rangú vezetői tisztségénél fogva Sergei Menyailót felelősség terheli azoknak a személyeknek a felbujtásáért és támogatásáért, akik Alekszej Navalnij novicsok idegméreggel való megmérgezését elkövették vagy annak elkövetésében érintettek voltak, e cselekmény pedig a vegyifegyvertilalmi egyezmény értelmében vegyi fegyver használatának minősül.
                        
                        
                           15.10.2020
                        
                     
                           
                                       13.
                                    
                                    
                                       Aleksandr Vasilievich BORTNIKOV
                                       (Александр Васильевич БОРТНИКОВ)
                                    
                                 
                        
                           Neme: férfi
                           Születési idő: 1951.11.15.
                           Születési hely: Perm
                           Állampolgársága: orosz
                           Beosztása: az Oroszországi Föderáció Szövetségi Biztonsági Szolgálatának (Federal Security Service) igazgatója
                        
                        
                           Aleksandr Bortnikov az Oroszországi Föderáció Szövetségi Biztonsági Szolgálatának (Federal Security Service) igazgatója, és e minőségében ő felel Oroszország fő biztonsági hivatalának tevékenységeiért.
                           Alekszej Navalnij a politikai ellenzékben betöltött vezető szerepe miatt szisztematikus zaklatásnak és elnyomásnak volt kitéve az Oroszországi Föderáció állami és igazságszolgáltatási szereplői részéről.
                           Alekszej Navalnij tevékenységeit az Oroszországi Föderáció Szövetségi Biztonsági Szolgálata szorosan figyelemmel kísérte a Szibériába tett 2020. augusztusi utazása során. 2020. augusztus 20-án súlyosan megbetegedett és kórházba szállították Omszkban (Oroszországi Föderáció). 2020. augusztus 22-én átszállították egy berlini (Németország) kórházba. Ezt követően egy németországi szaklaboratórium – franciaországi és svédországi laboratóriumok ezzel egybehangzó megállapításai által is megerősített – egyértelmű bizonyítékot talált arra vonatkozóan, hogy Alekszej Navalnijt egy, a novicsok csoportba tartozó idegméreggel mérgezték meg. Ez az idegméreg csak az Oroszországi Föderáció állami hatóságai számára hozzáférhető.
                           A fenti körülmények alapján és figyelembe véve, hogy Alekszej Navalnij a megmérgezése idején megfigyelés alatt állt, megalapozott az a következtetés, hogy a megmérgezésére csak a Szövetségi Biztonsági Szolgálat közreműködésével kerülhetett sor.
                           A Szövetségi Biztonsági Szolgálaton belül betöltött magas rangú vezetői tisztségénél fogva Aleksandr Bortnikovot felelősség terheli azoknak a személyeknek a támogatásáért, akik Alekszej Navalnij novicsok idegméreggel való megmérgezését elkövették vagy annak elkövetésében érintettek voltak, e cselekmény pedig a vegyifegyvertilalmi egyezmény értelmében vegyi fegyver használatának minősül.
                        
                        
                           15.10.2020
                        
                     
                           
                                       14.
                                    
                                    
                                       Pavel Anatolievich POPOV
                                       (Павел Анатольевич ПОПОВ)
                                    
                                 
                        
                           Neme: férfi
                           Születési idő: 1957.1.1.
                           Születési hely: Krasnoyarsk
                           Állampolgársága: orosz
                           Beosztása: az Oroszországi Föderáció védelmiminiszter-helyettese
                        
                        
                           Pavel Popov az Oroszországi Föderáció védelmiminiszter-helyettese, és e minőségében általános felelősséggel tartozik a kutatási tevékenységekért. Ez magában foglalja a minisztérium tudományos és technikai képességei feletti felügyeletet és e képességek fejlesztését, amibe a potenciális fegyverek és katonai felszerelések kifejlesztése, valamint a meglévő fegyverek és katonai felszerelések korszerűsítése is beletartozik.
                           Az orosz Védelmi Minisztérium (Ministry of Defence) vállalta azt a feladatot, hogy a megsemmisítésük befejeződéséig gondoskodik a Szovjetuniótól megörökölt vegyifegyver-készletek biztonságos tárolásáról.
                           Alekszej Navalnij 2020. augusztus 20-án súlyosan megbetegedett és kórházba szállították Omszkban (Oroszországi Föderáció). 2020. augusztus 22-én átszállították egy berlini (Németország) kórházba. Ezt követően egy németországi szaklaboratórium – franciaországi és svédországi laboratóriumok ezzel egybehangzó megállapításai által is megerősített – egyértelmű bizonyítékot talált arra vonatkozóan, hogy Alekszej Navalnijt egy, a novicsok csoportba tartozó idegméreggel mérgezték meg. Ez az idegméreg csak az Oroszországi Föderáció állami hatóságai számára hozzáférhető.
                           Mivel a vegyi fegyverek biztonságos tárolásáról és megsemmisítéséről a Védelmi Minisztériumnak kell gondoskodnia, ezen vegyi fegyverek használata az Oroszországi Föderáció területén kizárólag a Védelmi Minisztérium és annak politikai vezetése szándéka vagy hanyagsága nyomán történhet meg.
                           Tekintettel arra, hogy Pavel Popov az Oroszországi Föderáció Védelmi Minisztériumának magas rangú tisztviselője, felelősséggel tartozik azoknak a személyeknek a segítéséért, akik Alekszej Navalnij novicsok idegméreggel való megmérgezéséts elkövették vagy annak elkövetésében érintettek voltak, e cselekmény pedig a vegyifegyvertilalmi egyezmény értelmében vegyi fegyver használatának minősül.
                        
                        
                           15.10.2020
                        
                     
                           
                                       15.
                                    
                                    
                                       Aleksei Yurievich KRIVORUCHKO
                                       (Алексей Юрьевич КРИВОРУЧКО)
                                    
                                 
                        
                           Neme: férfi
                           Születési idő: 1975.7.17.
                           Születési hely: Stavropol
                           Állampolgársága: orosz
                           Beosztása: az Oroszországi Föderáció védelmiminiszter-helyettese
                        
                        
                           Aleksei Krivoruchko az Oroszországi Föderáció védelmiminiszter-helyettese, és e minőségében általános felelősséggel tartozik a fegyverekért. Ez magában foglalja a minisztérium fegyverkészleteinek és katonai felszereléseinek felügyeletét is. Emellett felelősséggel tartozik e készleteknek és felszereléseknek a Védelmi Minisztérium hatáskörébe tartozó nemzetközi egyezmények végrehajtása keretében történő megsemmisítéséért is.
                           Az orosz Védelmi Minisztérium (Ministry of Defence) vállalta azt a feladatot, hogy a megsemmisítésük befejeződéséig gondoskodik a Szovjetuniótól megörökölt vegyifegyver-készletek biztonságos tárolásáról.
                           Alekszej Navalnij 2020. augusztus 20-án súlyosan megbetegedett és kórházba szállították Omszkban (Oroszországi Föderáció). 2020. augusztus 22-én átszállították egy berlini (Németország) kórházba. Ezt követően egy németországi szaklaboratórium – franciaországi és svédországi laboratóriumok ezzel egybehangzó megállapításai által is megerősített – egyértelmű bizonyítékot talált arra vonatkozóan, hogy Alekszej Navalnijt egy, a novicsok csoportba tartozó idegméreggel mérgezték meg. Ez az idegméreg csak az Oroszországi Föderáció állami hatóságai számára hozzáférhető.
                           Mivel a vegyi fegyverek biztonságos tárolásáról és megsemmisítéséről a Védelmi Minisztériumnak kell gondoskodnia, ezen vegyi fegyverek használata az Oroszországi Föderáció területén kizárólag a Védelmi Minisztérium és annak politikai vezetése szándéka vagy hanyagsága nyomán történhet meg.
                           Tekintettel arra, hogy Aleksei Krivoruchko az Oroszországi Föderáció Védelmi Minisztériumának magas rangú tisztviselője, felelősséggel tartozik azoknak a személyeknek a segítéséért, akik Alekszej Navalnij novicsok idegméreggel való megmérgezését elkövették vagy annak elkövetésében érintettek voltak, e cselekmény pedig a vegyifegyvertilalmi egyezmény értelmében vegyi fegyver használatának minősül.
                        
                        
                           15.10.2020”
                        
                     
            B.   JOGI SZEMÉLYEK, SZERVEZETEK ÉS SZERVEK
            
            
               
                           
                              Elnevezés
                           
                        
                        
                           
                              Azonosító adatok
                           
                        
                        
                           
                              A jegyzékbe vétel okai
                           
                        
                        
                           
                              A jegyzékbe vétel dátuma
                           
                        
                     
                           
                                       „2.
                                    
                                    
                                       State Scientific Research Institute for Organic Chemistry and Technology (GosNIIOKhT)
                                       (Государственный научно-исследовательский институт органической химии и технологии)
                                    
                                 
                        
                           Cím: Shosse Entuziastov 23, 11124 Moscow, Moscow Oblast, Russia
                           Telefon: +7 (495) 673 7530
                           Telefax: +7 (495) 673 2218
                           Honlap: http://gosniiokht.ru
                           E-mail-cím: dir@gosniiokht.ru
                        
                        
                           Az Állami Szerveskémiai és Technológiai Kutatóintézet (The State Scientific Research Institute for Organic Chemistry and Technology [GosNIIOKhT]) állami kutatóintézet, melynek feladatkörébe tartozik a Szovjetuniótól megörökölt vegyifegyver-készletek megsemmisítése.
                           Az intézet eredeti hatáskörében – 1994 előtt – részt vett vegyi fegyverek, többek között a „novicsok” néven ismert idegméreg kifejlesztésében és gyártásában. Ugyanez a létesítmény 1994 után részt vett a kormány által indított, a Szovjetuniótól megörökölt vegyifegyver-készletek megsemmisítésére irányuló programban.
                           Alekszej Navalnij 2020. augusztus 20-án súlyosan megbetegedett és kórházba szállították Omszkban (Oroszországi Föderáció). 2020. augusztus 22-én átszállították egy berlini (Németország) kórházba. Ezt követően egy németországi szaklaboratórium – franciaországi és svédországi laboratóriumok ezzel egybehangzó megállapításai által is megerősített – egyértelmű bizonyítékot talált arra vonatkozóan, hogy Alekszej Navalnijt egy, a novicsok csoportba tartozó idegméreggel mérgezték meg. Ez az idegméreg csak az Oroszországi Föderáció állami hatóságai számára hozzáférhető.
                           A novicsok csoportba tartozó idegméreg bevetése ezért csak akkor lehetséges, ha az intézet nem tesz eleget a vegyifegyver-készletek megsemmisítése tekintetében viselt felelősségének.
                        
                        
                           15.10.2020”